FI Euroopan unionin virallinen lehti C 338/155

KERTOMUS

Euroopan elin- ja työolojen kehittämissäätiön tilinpäätöksestä varainhoitovuodelta 2009 sekä säätiön vastaukset

2010/C 338/27

SISÄLLYS

Kohta Sivu JOHDANTO … 1–2 156 TARKASTUSLAUSUMA … 3–12 156 TALOUSARVIO- JA VARAINHALLINTOA KOSKEVAT HUOMAUTUKSET … 13–14 157 MUUT KYSYMYKSET … 15–17 157 Taulukko … 158 Säätiön vastaukset … 161

JOHDANTO

1. Euroopan elin- ja työolojen kehittämissäätiö (jäljempänä ’säätiö’) perustettiin 26 päivänä toukokuuta 1975 annetulla neuvoston asetuksella (ETY) N:o 1365/75 (1). Dublinissa sijaitsevan säätiön tarkoituksena on edistää parempien elin- ja työolojen suunnittelua ja luomista unionissa kehittämällä ja levittämällä alan tietämystä (2).

2. Säätiön talousarvio oli 20,2 miljoonaa euroa varainhoitovuonna 2009, kun se edellisenä varainhoitovuonna oli 21 miljoonaa euroa. Säätiössä työskenteli vuoden lopussa 94 henkilöä, edellisenä vuonna henkilöstön määrä oli 87.

Johtajan vastuu

Tilintarkastustuomioistuimen vastuu

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Vastoin säätiön varainhoitoasetusta (19 artikla) sen talousarviossa ei ollut erityisiä nimikkeitä käyttötarkoitukseensa sidotuista tuloista rahoitettaville ohjelmille. Tämän lisäksi säätiö sitoi käyttötarkoitukseensa sidotuista tuloista rahoitetun ohjelman yhteydessä 184 000 euron määrän, vaikka saatujen käyttötarkoitukseensa sidottujen tulojen todellinen määrä oli ainoastaan 29 000 euroa.

14. Säätiön tilinpäätöksen laatiminen ja esittäminen viivästyivät merkittävästi. Säätiön esittämä alustava tilinpäätös sisälsi vakavia puutteita, mikä osoittaa, että säätiön talouden organisoinnissa on merkittäviä puutteita.

MUUT KYSYMYKSET

15. Sisäisen tarkastuksen osaston ja tilintarkastustuomioistuimen suosituksista huolimatta säätiö ei ollut vielä vuoden 2009 loppuun mennessä pannut täytäntöön järjestelmää, jonka avulla se voi rekisteröidä ja analysoida toimintaperiaatteisiinsa ja menettelyihinsä liittyviä poikkeuksia (poikkeuksia koskeva luettelo).

16. Tarkastuksen kohteena oli seitsemän henkilöstön valintamenettelyä, joiden osalta ei ole näyttöä siitä, että valintalautakunnat olisivat määritelleet ennen hakemusten arviointia vaatimukset, jotka hakijoiden oli täytettävä päästäkseen haastatteluihin tai tullakseen kirjatuksi varallaololuetteloon. Tällaiset käytännöt vaarantavat palvelukseenottomenettelyiden avoimuuden.

17. Eräässä tarkastuksen kohteena olleessa avoimessa hankintamenettelyssä (12) havaittiin arviointiin liittyviä virheitä ja poikkeamia, jotka heikensivät menettelyn laatua.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 12. lokakuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan elin- ja työolojen kehittämissäätiö (Dublin) Perussopimuksen mukainen unionin toimivalta Säätiön toimivaltuudet (neuvoston asetus (ETY) N:o 1365/75, jota on muutettu asetuksella (EY) N:o 1111/2005) Hallinto Säätiön resurssit 2009 (vuoden 2008 tiedot suluissa) Tuotteet ja palvelut Unionin ja jäsenvaltioiden tavoitteena on, ottaen huomioon sosiaaliset perusoikeudet sellaisina kuin ne ovat Torinossa 18 päivänä lokakuuta 1961 allekirjoitetussa Euroopan sosiaalisessa peruskirjassa ja vuoden 1989 työntekijöiden sosiaalisia perusoikeuksia koskevassa yhteisön peruskirjassa, työllisyyden edistäminen, elin- ja työolojen kohentaminen siten, että olojen yhtenäistäminen olisi mahdollista niitä kohennettaessa, riittävä sosiaalinen suojeleminen, työmarkkinaosapuolten välinen vuoropuhelu, inhimillisten voimavarojen kehittäminen tarkoituksena saavuttaa korkea ja kestävä työllisyystaso, ja syrjäytymisen torjuminen. (Sopimus Euroopan unionin toiminnasta, 151 artikla) Tavoite Säätiön päämääränä on edistää parempien elin- ja työolojen luomista kehittämällä ja levittämällä alan tietämystä. Se käsittelee erityisesti seuraavia kysymyksiä: — ihmisten olot työpaikalla — työn järjestäminen ja erityisesti työn suunnittelu — erityisesti tietyille työntekijäryhmille ominaiset ongelmat — ympäristön kehittämisen merkitys pitkällä aikavälillä — ihmisten toimintojen paikallinen ja ajallinen jakautuminen. Tehtävät — Edistää tietojen ja kokemusten vaihtoa näillä aloilla, — tukea yhteistoimintaa yliopistojen, tutkimuslaitosten, hallintoviranomaisten sekä talous- ja sosiaalialan järjestöjen kesken, — tehdä tai teettää tutkimuksia sekä tukea pilottihankkeiden toteuttamista — toimia mahdollisimman tiiviissä yhteistyössä jäsenvaltioissa tai kansainvälisellä tasolla toimivien erikoislaitosten kanssa. 1 — Johtokunta — Jokaisesta jäsenvaltiosta: — yksi hallitusta edustava jäsen, — yksi työnantajajärjestöjä edustava jäsen ja yksi työntekijäjärjestöjä edustava jäsen — kolme komissiota edustavaa jäsentä. 2 — Johtokunnan puheenjohtajisto — 11 jäsentä: 3 kutakin työmarkkinaosapuolta ja hallitusta edustavaa jäsentä, 2 komissiota edustavaa jäsentä. — valvoo johtokunnan päätösten täytäntöönpanoa ja toteuttaa kaikki säätiön asianmukaisen johtamisen edellyttämät toimenpiteet johtokunnan kokousten välillä. 3 — Johtaja Komissio nimittää johtokunnan esittämän ehdokasluettelon perusteella, panee täytäntöön johtokunnan ja puheenjohtajiston päätökset ja johtaa säätiötä. 4 — Asiantuntijakomitea koostuu enintään kolmesta komission, hallitusten ja työmarkkinaosapuolten jäsenestä. Komitean tarkoituksena on antaa keskeisten hankkeiden täytäntöönpanoa koskevaa opastusta ja arvioida tuloksia. 5 — Ulkoinen valvonta Tilintarkastustuomioistuin. 6 — Vastuuvapauden myöntävä viranomainen Parlamentti neuvoston suosituksesta. Talousarvio 20,2 miljoonaa euroa (21,0 miljoonaa euroa) Henkilöstö 31. joulukuuta 2009 Henkilöstötaulukossa 101 virkaa, joista täytettyjä 81 (78) Muu henkilöstö: Tilapäisesti siirretyt kansalliset asiantuntijat 0 (0) Sopimussuhteinen henkilöstö: 13 (9) Yhteensä: 94 (87) Henkilöstön tehtävät jakaantuivat seuraavasti: Operatiiviset tehtävät: 62 (56) Hallinnolliset tehtävät: 28 (27) Sekalaiset tehtävät: 4 (4) Valvonta ja kyselytutkimukset Eurooppalaisten seurantakeskusten verkosto: — Euroopan työelämän suhteiden seurantakeskus: 507 tietojen päivitystä; viisi edustavuustutkimusta; työaikojen ja palkkojen vuotuiset päivitykset; työmarkkinasuhteiden vuotuinen katsaus — Euroopan työolojen seurantakeskus: 123 tietojen päivitystä; vertailevia analyysiraportteja liikkuvien työntekijöiden ja itsenäisten ammatinharjoittajien ammatillisesta ylenemisestä — European Restructuring Monitor -väline: 2 176 rakenneuudistusta koskevaa teknistä tietuetta; kuusi vertailevaa analyysiraporttia Kyselytutkimukset: — toinen eurooppalaisten elämänlaatua kartoittava selvitys: 31 maassa tehtyyn 35 000 henkilön haastatteluun perustuva yleiskatsaus. Jälkianalyysiraportteja seuraavista aiheista: perhe-elämä ja työ; subjektiivinen hyvinvointi; yhteiskunnan ja julkisten palveluiden laatu; sosiaalinen syrjäytyminen — viides Euroopan työoloja koskeva kyselytutkimus: kenttätutkimuksen valmistelu — eurooppalaisia yrityksiä koskeva selvitys: kenttätutkimuksen valmistuminen 30 maassa; ensimmäiset tulokset julkaistu (tiivistelmä) Työllisyys ja kilpailukyky — European Restructuring Monitor -väline – tapaustutkimukset — globalisaation vaikutus tietyillä aloilla (osallistuminen työllisyyden pääosaston alakohtaisiin tutkimuksiin) — pimeä työ (toimenpiteet 27 maassa) — talouskriisit ja työllisyys (taantumaa ja rakenneuudistusta käsittelevä kertomus ”Restructuring in recession”) Työmarkkinasuhteet ja työelämän kehittäminen — työolot ja työmarkkinaosapuolten välinen vuoropuhelu — työolojen maailmanlaajuinen vertailu — työmarkkinasuhteet ja kestävyys — eurooppayhtiön säännöt — kansalliset työmarkkinajärjestelmät EU:ssa — työn laadun ja suorituksen väliset yhteydet Sosiaalinen yhteenkuuluvuus ja elämänlaatu — yritysmaailman aloitteita työn ja perhe-elämän yhteensovittamiseksi — paikallisten viranomaisten rooli maahanmuuttajien kotouttamisessa — vammaisten nuorten aktiivinen osallisuus — elämänlaadun seuranta Euroopassa — liikkuvuuden suuntaukset Ideoiden ja kokemusten jakaminen ja niistä tiedottaminen 152 443 jaettua julkaisua; 637 uutta verkko- ja paperijulkaisua; 803 sopimusta ja lyhyttä kokousta eurooppalaisten päätöstentekijöiden kanssa; 1,6 miljoonaa käyttäjäsessiota; mediatoimia, joilla tavoitettiin 114 miljoonaa eurooppalaista; 272 toimittajien tekemää kyselyä. Edistämiskampanjoita: kaksi aihepiiriä (taantuma; köyhyys ja sosiaalinen syrjäytyminen) — säätiön järjestämä konferenssi 2009: ”Global recession – Europe’s way out” — säätiön seminaarisarja ”Maintaining employment in times of crises” — 23 näyttelyä ja 40 vierailua säätiöön. Lähde: Säätiön toimittamat tiedot.

SÄÄTIÖN VASTAUKSET 13. Sellaisten rahoitusohjelmien osalta, jotka perustuvat käyttötarkoitukseen sidottuihin tuloihin, Eurofound varmistaa, että niitä koskevat tiedot esitetään riittävän tarkasti seuraavissa talousarvioissa. Ajankohtana, jolloin huomautuksessa mainitusta sitoumuksesta päätettiin, säätiöllä oli laillisesti sitova 184 000 euron sopimus rahoittajan kanssa. Tämän sopimuksen perusteella vuonna 2009 saatiin 29 000 euroa ja saatavana on vielä 155 000 euroa, jotka maksetaan marraskuussa 2010. Vuonna 2009 ei kuitenkaan suoritettu maksuja 184 000 euron sitoumuksen osalta. Eurofound pitää tulevaisuudessa huolta siitä, että määrärahat maksetaan vasta sitten, kun käyttötarkoitukseensa sidotut tulot on siirretty säätiölle. 14. Tarjoamalla henkilöstölle lisäkoulutusta ja lisäämällä resursseja Eurofound pitää tulevaisuudessa huolen siitä, että tilinpäätökseen liittyvä menettely toteutetaan moitteettomasti ja tilinpäätös esitetään määräaikaan mennessä. 15. Eurofound laati poikkeuksia koskevan luettelon 1. heinäkuuta 2010. 16. Rekrytointiprosessin alussa asetettiin kaikissa tapauksissa vähimmäisvaatimukset. Eurofound pitää huolen myös siitä, että näistä mainitaan valintalautakunnan raporteissa. 17. Säätiön tarkoituksena on myös vahvistaa arviointi- ja muutoksenhakumenettelyään, jotta vastaavanlaisilta virheiltä vältyttäisiin tulevaisuudessa.

(1) EYVL L 139, 30.5.1975, s. 1.

(2) Taulukossa esitetään tiedotustarkoituksessa yhteenveto säätiön vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on liitetty sellaisenaan säätiön varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 29. heinäkuuta 2010 ja tilintarkastustuomioistuin vastaanotti sen 2. elokuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://eurofound.europa.eu/.

(12) Arvoltaan 122 000 euron ateriapalveluita koskeva hankintamenettely (sopimus nro 09-1400-01).